Fotball under Stillehavslekene 1995. Fotball var en av flere sporter som var med i de tiende stillehavslekene som ble arrangert i Papeete i Fransk Polynesia i perioden 25. august til 5. september 1995. Det var niende gangen som Fotball var med på programmet under stillehavslekene. Det var kun en turnering for menn, åtte lag deltok. Fransk Polynesia vant finalen med 2-0 over Salomonøyene og Fiji vant bronsefinalen over Vanuatu med 3-0.